Jacobus Deloya, canonicus et officialis cabilonensis, arbiter arbitrator, seu amicabilis compositor electus et nominatus una cum venerabili et circonspecto viro magistro Johanne de Verrengiis, clerico lingonensis diocesis, in utroque jure licenciato, gubernatoreque cancellarie ducatus burgundie arbitro arbitratore seu amicabili compositore, electo et assumpto loco et in absencia venerabilis et discreti viri magistri Petri Morelli, licenciati in legibus arbitri, qui, ut dicitur in hac parte, vacare non potuit, aliis negociis legitime propeditus pro parte religiosorum, virorum dominorum abbatis et conuentus monasterii sancti Stephani diuionensis, ordinis sancti Augustini predicte diocesis, in causa mota et pendente in Curia Romana, inter ipsos religiosos ex una parte, et venerabiles viros dominos decanum et capitulum capelle domini ducis burgundie diuionis ex parte altera. Notum facimus uniuersis quod, anno domini millesimo trecentesimo nonagesimo secundo, die martis, vicesima secunda mensis octobris ac diebus Marcurii Jouis et Veneris immediate sequentibus, virtute litterarum compromissi inter dictas partes in causa arbitraria, de qua in eodem compromisso fit mencio, una cum dicto magistro Johanne de Verrangiis, pro parte dictorum religiosorum, et venerabilibus viris dominis et magistris Johanne Cambellani, decano ecclesie beate Marie de Belna et Mathro de Benzone, pro parte dominorum decani et capituli predictorum in hac parte, electo iuxta formam et tenorem compromissi supra dicti, vacavimus diligenter. Processusque et attestaciones testium. Super hoc examinatorum nobis ex parte partium predictorum exhibitis de consensu parcium ipsarum, vidimus et inspeximus etiam diligenter, ad finem pacis et concordie, per nos iuxta posse inter dictas partes pertractande. Et quia dicte partes non poterunt fore concordes, nos et alii coarbitri nostri predicti finem in huiusmodi negocio apponere requiuimus. Et his omnibus et singulis, quorum interest vel interesse poterit, quomodolibet in futurum certifficamus, et notifficamus, et ad eorum et cuiuslibet ipsorum noticiam deducimus et deduci volumus per presentes. In cuius certifficacionis et notifficacionis testimonio signum solitum Girardi Berot, clerici publici notarii, rogauimus et obtinuimus apponi. Datum et actum Cabilone, in domo habitacionis nostræ, die prima mensis Marcii, sub anno a natiuitate Domini millesimo trecentesimo nonagesimo tercio indicione prima pontificatus sanctissimi in christo patris et Domini nostri domini Clementis, diuina prouidencia pape, septimi anno quinto decimo. Et ego Girardus Berot de cabilone, clericus publicus imperiali auctoritate et curialis dicti domini officialis cabilonensis notarius, premissi certificacionem et notificacionem per ipsum dominum officialem, ut premittitur sancto presens interfui. Idcirco presentibus certificatis et notificatis litteris signum meum solitum apposui, requisitus in testimonio premissorum et rogatus.